# Y Fforwm Mynediad Cenedlaethol i Gymru, yr Is-grŵp Mynediad at Ddŵr – cyfarfod 3 Mawrth 2020

#### Attendance

Chair: Dave MacCallum (NRW), Sarah Smith (WG), Steve Rayner (WATO), Chris Mills (Angling Trust), Bernard Griffiths (FUW) Charles de Winton (CLBA), Stephen Marsh-Smith (Afonydd Cymru), Peter Rutherford (Welsh National Parks), Steven Morgan (Sport Wales), Jont Bulbeck (NRW), Mark Stafford-Tolley (WLGA/WROWMWG), Andy Phillips (Angling Cymru), Phil Stone (Canoe Wales)

#### Cyflwyniad

Dosbarthwyd dogfen o fwriad y polisi Mynediad at Ddŵr Llywodraeth Cymru, ac eglurwyd ei bod yn cynnwys yr egwyddorion arweiniol ar gyfer yr is-grŵp, ac yn rhoi sylw i'r pwyntiau allweddol canlynol, sef:

* Bod y mynediad at ddŵr wedi cael ei dynnu oddi ar y broses ddiwygio mynediad ehangach (Cynnig 14), a'i fod yn perthyn i'r is-grŵp hwn yn unig.
* Bod yna ddyddiad adrodd wedi'i bennu ar gyfer yr is-grŵp i adrodd wrth Lywodraeth Cymru, trwy gyfrwng Cynulliad Cenedlaethol Cymru, a hynny er mwyn bod yn destun ystyriaeth gan Ddirprwy Weinidogion.
* Bod yr is-grŵp yn mynd i fod yn grŵp dan arweiniad rhanddeiliaid.
* Bod hwn yn is-grŵp gweithredol yn hytrach na llwyfan i gyflwyno deisebau.

Nad yw'r ystyriaethau i gynnwys opsiynau ar gyfer “gwneud dim byd” na “deddfwriaeth gyffredinol

#### Data

Gofynnwyd cwestiynau ynghylch y data crynodeb a ddarparwyd gan CNC. Nodwyd y byddai Dave yn cylchredeg y taenlenni a oedd yn cynnwys y data ffynhonnell ar gyfer yr afonydd/mapiau/data, ac yn cadarnhau ffynhonnell y data. Cytunodd gweithgor o aelodau i gynnal dadansoddiad rhagarweiniol.

Cytunwyd y byddai'r grŵp hwn yn gweithio i nodi a chadarnhau'r canlynol:

* Ardaloedd lle y mae/lle nad oes yna weithgarwch padlo
* Nodi terfynau'r llanw
* Meintioli'r cyfleusterau cyfredol sydd ar gael (parcio, newid, mynediad at dir, lle golchi)
* Nodi tirfeddianwyr/perchnogion glannau'r afon ar hyd afonydd dethol
* Cytunwyd na fyddai afonydd trydyddol yn cael eu cynnwys.

Nodwyd bod rhywfaint o wybodaeth y Cytundebau Mynediad Gwirfoddol (VAA) wedi dyddio. Byddai diweddariadau'n cael eu hanfon at Dave.

#### Cyffredinol

Cytunwyd y byddai'r sylw'n cael ei ganolbwyntio gyntaf ar bysgota a chanŵio.

Cytunodd Mark S-T i rannu'r matrics a ddefnyddiwyd ar gyfer digwyddiadau oddi ar y ffordd.

Cytunodd Pete R i rannu'r adroddiad ar drefniadau Conwy Uchaf.

Cytunodd yr aelodau ar y dull canlynol:

* Data dechreuol
* Deall y defnydd cyfredol
* Arfer gorau/arweiniad da (defnyddio adroddiad Mawddach fel man cychwyn). Byddai copi o fatrics y broses yn cael ei rannu
* Y broses ar gyfer pennu cyfleoedd mynediad newydd (cytunwyd y dylid gwneud hyn fesul afon)
* Gweithredu

#### Trafodaethau Pellach

Cytunwyd y dylai unrhyw ystyriaethau yn y dyfodol gynnwys y canlynol:

* Cyllid
* Y galw am y defnydd (mae hyn yn debygol o gynyddu wrth i gyfleusterau/wybodaeth ddatblygu – lefelau defnydd cynaliadwy)
* Rhwymedigaethau tirfeddiannwr
* Rheolaeth Amgylcheddol Gynaliadwy
* Masnachadwyedd
* Seilwaith a chyfleusterau

Cytunwyd y byddai'n fuddiol cysylltu â Dŵr Cymru a gwahodd y cwmni i gymryd rhan yn uniongyrchol.

3Cytunwyd y byddai'r cyfarfod dilynol yn cael ei gynnal yn ystod mis Ebrill, ac y byddai'n canolbwyntio ar gytuno ar y broses a fyddai'n cael ei rhoi ar waith.